open-index/open-wikipedia-markdown huggingface dataset:
Dei fem store

**«Dei fem store»** (tidlegare *«Dei fire store»*) er ei nemning på dei fem landa som alltid er kvalifiserte til finalen i Eurovision Song Contest. Desse landa er Tyskland, Frankrike, Spania, Storbritannia og Italia. 

Sidan 2000 har Tyskland, Frankrike, Spania og Storbritannia vore automatisk kvalifiserte til finalen fordi dei er dei største økonomiske bidragsytarane til Den europeiske kringkastingsunionen (EBU). Dei var kjend som «dei fire store» på grunn av den spesielle statusen sin. I 2011 kom Italia att til tevlinga for fyrste gong sidan 1997, og vart med i denne gruppa, som deretter blei kalla «dei fem store».

Tyskland vart i 2010 det fyrste av dei fem landa som vann tevlinga etter at denne gruppa vart til. I 2021 vann Italia tevlinga som det andre av dei fem store landa.

## Kjelder

**Denne artikkelen bygger på «[[:sv:The Big Five|The Big Five]]» frå ,  den 19. august 2011.*
Glärnisch

**Glärnisch**, òg kalla **Bächistock**, er eit 2&nbsp;915 meter høgt fjell i Glarus-Alpane i Sveits. Fjellet ligg i kantonen Glarus og reiser seg over dalen der elva Linth renn. Glärnisch består av fleire toppar, der den høgste heiter Bächistock. Vrenelisgärtli på 2&nbsp;904 meter og Ruchen på 2&nbsp;901 meter er dei andre høge toppane.

Fjellpartiet Glärnisch består av to ryggar på begge sider av isbreen Glärnischfirn. Ruchen lengst i vest stig meir enn 2&nbsp;000 meter over vatnet Klöntalersee.

Berggrunnen i Glärnisch er dominert av kalkstein frå jura og krit.

## Kjelder

**Denne artikkelen bygger på «[[:de:Glärnisch|Glärnisch]]» frå ,  den 19. august 2011.*  


## Bakgrunnsstoff
*Glärnisch (Vrenelisgärtli) på Summitpost
Mispel

**Mispel** er ei planteslekt med drygt 260 artar. Somme er vintergrøne medan andre fell lauva om hausten. Mispel er busker sjølv om dei legg seg som matter mot marka. Andre artar veks som meir eller mindre høge busker eller dei tek form10-12 cm. Dei kan vere blanke eller matte, dunhåra eller glatte, og dei sit strødd langs greinene. Blomstrane sit einslege eller i klasar og har fem kronblad som enten står rett opp eller ligg utover. Frukta er bær med kjøtaktig innhald, fargane i ulike nyansar av raudt, rosa, oransje, burgunder eller svart.

Det latinske namnet *Cotoneaster* vart først brukt av Conrad Gesner kring 1577. Namnet kjem frå det greske ordet *kydonion*, som tyder *kvede*, og *aster*, som tyder *vill*. Alle artane er apomiktiske; dvs dei formeirer seg kjønnslaust.

## Kjelder

**Denne artikkelen bygger på «[[:sv:Oxbärssläktet|Oxbärssläktet]]» frå ,  den 20. august 2011.*
Distriktet Hochdorf

**Distriktet Hochdorf** er eitt av fem distrikt (*Ämtern*) i kantonen Luzern i Sveits. Distriktet har eit areal på 184 km² og hadde 65&nbsp;486 innbyggarar i 2009. Byen Hochdorf er hovudstad i distriktet, som ligg nordaust i kantonen og grensar til Aargau.

Distriktet Hochdorf består av dei fjorten kommunane Aesch, Altwis, Ballwil, Emmen, Ermensee, Eschenbach, Hitzkirch, Hochdorf, Hohenrain, Inwil, Rain, Römerswil, Rothenburg og Schongau.

## Kjelder

**Denne artikkelen bygger på «[[:en:Hochdorf District|Hochdorf District]]» frå ,  den 20. august 2011.*
Emmen i Sveits

**Emmen** er ein by og ein kommune i distriktet Hochdorf i kantonen Luzern i Sveits. Kommunen har  innbyggjarar () og eit areal på . Emmen er den klart mest folkerike kommunen i distriktet. Kommunesenteret ligg 427 meter over havet.

Kommunen er ein forstad til Luzern.  Han ligg der Kleine Emme munnar ut i Reuss. Han består av delar av Emmen, Rottertswil, Gerliswil, Emmenweid og Emmenbaumthe som i lag dannar regionen Emmenbrücke.

## Kjelder

**Denne artikkelen bygger på «[[:en:Emmen, Switzerland|Emmen, Switzerland]]» frå ,  den 27. mars 2012.*  
 

## Bakgrunnsstoff
*Offisiell nettstad
*
*
Hochdorf i Luzern

**Hochdorf** er ein kommune i distriktet Hochdorf i kantonen Luzern i Sveits. Kommunen har  innbyggjarar () og eit areal på . Kommunesenteret ligg 491 meter over havet.

Kommunen ligg i øvre Seetal i kantonen Luzern. Han består av landsbyen Hochdorf og grendene Baldegg, Urswil og delar av Ligschwil.

## Kjelder

**Denne artikkelen bygger på «[[:en:Hochdorf i Luzern|Hochdorf i Luzern]]» frå ,  den 27. mars 2012.*  
 

## Bakgrunnsstoff
*
Eurovision Young Musicians

**Eurovision Young Musicians** (**EYM**) er ein musikktevling for ungdom under 18 år. Han har vorte arrangert av Den europeiske kringkastingsunionen (EBU) anna kvart år sidan 1982.

## Deltakarar

## Vinnarar

## Fotnotar

## Kjelder

**Denne artikkelen bygger på «[[:en:Eurovision Young Musicians|Eurovision Young Musicians]]» frå ,  den 20. august 2011.*
Saints Row

***Saints Row*** er eit action-eventyrspel utvikla av Volition, Inc. og utgjeve av THQ. Det er det fyrste spelet i Saints Row-serien og er etterfylgt av *[[Saints Row 2]]*. *Saints Row* vart gjeve ut i Nord-Amerika 29. august og i PAL-regionane 1. september 2006 på Xbox 360. Ein port til PlayStation 3 var planlagt, men vart kansellert etter ein lang periode under utvikling. Spelet fekk god mottaking frå kritikarar og selde vel over 2 millionar eksemplar, som førte til utviklinga av oppfylgjaren.

Spelet går føre seg i Stilwater, ein fiktiv by basert på mellom anna Detroit and Chicago, og byrjar med at hovudpersonen vert fanga midt i ein strid mellom tre rivaliserande bandar. Han vert redda av Julius Little og Troy Bradshaw, som fører 3rd Street Saints, ein bande som har til hovudmål å gjere ende på bandestriden som har prega gatene i Stilwater. Hovudpersonen takkar ja til ein posisjon i banden, og handlinga fylgjer han medan han hjelper Saints med å knekke dei andre bandane og få full kontroll over byen.

*Saints Row* er sett saman av element frå køyrespel og tredjepersons skytespel, og har ein speloppbygnad med ei open verd som gjev spelaren større kontroll over spelopplevinga. Spelet har ei mengd landbaserte våpen og køyretøy, og eit system som let ein tilpasse utsjånaden på hovudpersonen og køyretøya hans. *Saints Row* har også modi for fleirspel og eit nettbasert bandesystem.

## Kjelder

**Denne artikkelen bygger på «[[:en:Saints Row|Saints Row]]» frå ,  den 20. august 2011.* 
*** oppgav desse kjeldene:*
An

**An** eller **AN** har fleire tydingar:

* **An** eller **[[Anu]]** er ein gudeskikkelske i mesopotamsk mytologi.
****[[Avisa Nordland]]***, ei norsk avis, har denne forkortinga.

**I ord og uttrykk:**
* *an-* føre vokal i greske ord eller i greske nydanningar tyder «ikkje-» eller «u-». Ein finn prefikset i til dømes analfabet og anarki.
* *an-* innan medisin har same opphav og tydar «mangel på» eller «forutan». Døme er anemi og anoreksi.
* *an* kan vera ei tysk forstaving i samband med verb (til dømes angå, gå an) og substantiv (til dømes anslag, anstrøk). Den tyske forstavinga tyder eigentleg «på». Det vert òg nytta som adverb for å uttrykke berøring (til dømes legge an, komme an).
Den asiatiske kringkastingsunionen

**Den asiatiske kringkastingsunionen** (**ABU**, engelsk *Asia-Pacific Broadcasting Union*) samanslutninga av nasjonale fjernsyns- og radioselskap.

## Bakgrunn
Unionen har 200 medlemmar frå 57 land og regionar. 

ABU vart skipa i 1964 i Kuala Lumpur i Malaysia.

På fjernsynssida samarbeider ein med utveksling av nyhehendeinnslag og bilete gjennom den såkalla Asiavision. Dessutan står ABU for fleire felles sportsatsingar.

## Kjelder

**Denne artikkelen bygger på «[[:en:Asia-Pacific Broadcasting Union|Asia-Pacific Broadcasting Union]]» frå ,  den 20. august 2011.*
Asiavision (fleirtyding)

**Asiavision** kan visa til:

* Asiavision, ein del av Den asiatiske kringkastingsunionen
* ABU Song Festivals

## Sjå òg
* Eurovision (fleirtyding)
* Türçevizyon
Sunnmøre Historielag

**Sunnmøre Historielag** vart skipa på eit møte i Avholdshjemmet i Ålesund, 17. februar 1909. Formann første året var Andreas Halvorsen, sokneprest i Borgund. Målet for laget var å få fram «alt av historisk interesse, baade i sagn, klædedragt, indbo etc.» Det skulle gjevast ut eit årsskrift for å gjere stoffet tilgjengeleg. I 1910 kom *Tidsskrift for Søndmør Historiske Forening (Sunnmør Sogelag)*. Årsheftet har vorte utgitt dei fleste åra etter det.  I 2010 kom årgang 86.

I 1998 vart Bjarne Rabben og Odd Vollan utnemnde til Sunnmøre Historielag sine første æresmedlemar.

## Kjelder
* Ragnar Standal Sunnmøre Historielag i :*Tidsskrift for Sunnmøre Historielag 1999*
* Årsmelding i *Tidsskrift for Sunnmøre Historielag 1999*
**Tidsskrift for Søndmør Historiske Forening (Sunnmør Sogelag)* Sunnmøre Historielag 1910
Torleiv Spake

**Torleiv Spake** (*Þorleifur spaki*) var ein stormann i Meldal kommune i Sør-Trøndelag i siste helvta av 900-talet som var kjent for sine kunnskapar i lovgjevinga og for å ha fostra opp Eirik Håkonsson, son av Håkon Sigurdsson.

Han er nemnd i *[[Soga om Håkon jarl]]* og *[[Soga om Olav Tryggvason]]* ved at han tok i mot frillesonen til Håkon jarl, Eirik, og fostra han opp. Då Eirik var 12 år gammal gav Torleiv han eit langskip, ei femtenesse (15 roarar på kvar side) med fullt utstyr, telt og kost.

## Kjelder

**Denne artikkelen bygger på «[[:nb:Torleiv Spake|Torleiv Spake]]» frå ,  den 20. august 2011.*
Southland Plains

**Southland Plains** er eit namn gjeve til fleire lågtliggjande landområde på Sørøya på New Zealand, avgrensa av høgdedraget Hokonui Hills i nord. Dei dannar eit større område i regionen Southland, og omfattar dei to største busetnadane i regionen, Invercargill og Gore. Southland Plains har noko av det mest grøderike jordsmonnet på New Zealand.

## Geografi
Slettene strekkjer seg frå Waiauelva i vest til Matauraelva, som dannar grensa mot Otago, i aust. Dei kan delast inn i tre breie område: Southland plain proper, Waimea Plains og den nedre Waiau Plain mot vest nær Waiauelva.

Southland og Waimea Plains er skilde av høgdedraga Hokonui Hills, som ligg vest for Gore. Soutland Plain ligg nord for byen Invercargill, og inneheld fleire større elver: Aparima,  Oreti og Makarewa. Dei strekkjer seg meir enn 45 km inn i landet frå kysten mot Foveaux-sundet, og dekkjer eit område nær 1500&nbsp;km².

Nordaust for Invercargill , strekkjer Waimea Plains seg kring Mataura og sideelva Waimea innover i landet til byen Gore. I den sørlege delen vert dei til Awarua Plain, eit større område med marskland som breier seg ut frå nær Bluff til foten av The Catlins lengst mot aust. Mellom dei dekkjer låglandet kring Awarua Plain og Matauraelva eit vidare område på enno 2000&nbsp;km². 

Mot vest ligg nedre Waiau plain som ligg kring munningen til Waiauelva . Denne mindre delen er kilt inn mellom Longwood Range mot aust og Fiordland i vest.

## Referansar


**Denne artikkelen bygger på «[[:en:Southland Plains|Southland Plains]]» frå ,  den 20. august 2011.*
MS «Gamle Oksøy»

**«Gamle Oksøy»** er eit tidlegare forsyningsskip i Kystverket. Fartøyet er no verna og eigd av Lindesnes Fyrmuseum. Under tenesta i Kystverket var namnet **«Oksøy»**. Då det i 1997 vart gitt som gåve til Bredalsholmen Dokk og Fartøyvernsenter frå Fiskeridepartementet, vart namnet «Gamle Oksøy». Skipet ligg framleis til dagleg ved Bredalsholmen, men har siden 2014 vore eigd av Lindesnes Fyrmuseum.

«Oksøy» vart bygd hjå Brdr. Lothe i Haugesund, for Kystverket, i 1962.  «Oksøy» vart brukt til å transportere av parafin og gass til fyrlykter, og var registret som tankskip. Etter kvart som fyrlyktene vart ombygde til solcelle- og batteridrift, vart det mindre bruk for tankskipet. Det vart teke ut av drift i 1996.

## Kjelder

*Bredalsholmen Dokk og Fartøyvernsenter
Arab World Song Contest

**Arab World Song Contest** er den arabiske versjonen av Eurovision Song Contest. 

7. desember 2007 vann produksjonsselskapet Nibras Media Ltd. retten til å lage ein arabisk versjon av Eurovision Song Contest. Det er ikkje bekrefta når den fyrste konkurransen vil finne stad.

## Deltakarar
23 land skal debutere i konkurransen. Her er ei oversikt over desse landa:

## Kjelder

**Denne artikkelen bygger på «[[:en:Arab World (MENA) Song Contest|Arab World (MENA) Song Contest]]» frå ,  den 21. august 2011.*  
 
* ebu.ch 
* eurovision.tv
Staude

**Staude** er ein fleirårig plante, typisk ein hageplante, som ikkje er ein busk eller eit tre. Hjå mange staudar visnar dei overjordiske delane vekk under kulde- eller tørkeperiodar, medan røtene overlever. Hjå nokre eviggrøne eller vintergrøne staudar overlever også dei overjordiske delane. 

Typisk for ein staude er at den er i stand til å blomstra og sette frø meir enn ein gong. Ein bruker gjerne omgrepet for å skilja mellom fleirårige hageplantar og eittårige eller toårige plantar.

## Bakgrunnsstoff

* Perennagruppen
* Steen og Wormsen Stauder
Aarau

**Aarau** er ein kommune i distriktet Aarau i kantonen Aargau i det nordlege Sveits. Kommunen har eit areal på 12,3 km2 og hadde 19&nbsp;652 innbyggarar i 2010. Aarau er hovudstad i Aargau. Byen ligg ved elva Aare, 381 meter over havet. Aarau ligg 39 km søraust for Basel og 38 km vest for Zürich.

Byen er kjend som ein industri- og handelsby som lagar bjøller, matematiske instrument, elektroniske apparat, bomullstekstilar og kjemikaliar.

Aarau vart grunnlagt mellom 1240 og 1250 av grevane av Kyburg. År 1283 fekk staden byrettar av habsburgarane. Frå 1415 var byen Aarau ein vasallstad under byen og kantonen Bern. Etter innføringa av reformasjonen i 1528 var Aarau ein av dei byane som fekk sete til herredagen til det sveistsiske eidsforbundet. Frå mars til september 1798 var Aarau hovudstad i republikken Helvetia, og såleis den første hovudstaden i Sveits. Sidan 1803 har Aarau vore kantonshovudstad i Aargau.

Byen har ei rekke eldre bygningar, mellom anna den gamle reformerte kyrkja frå 1471. Rådhuset er frå 1200-talet, og mange bustadhus frå 1600- og 1700-talet.

## Kjelder

* *Denne artikkelen bygger på «[[:de:Aarau|Aarau]]» frå ,  den 21. august 2011.*  

## Bakgrunnsstoff
Joan Miró

**Joan Miró** (),  fødd i Barcelona, død i Palma de Mallorca, var ein spansk (katalonsk) kunstmålar, skulptør og keramikar. Miró var ein av dei viktigaste representantane for den kunstretninga som fekk nemninga surrealisme.

Mirós verk speglar interessa hans for det undermedvitne, for den «barnlege anden», og for sitt opphavsland, som for Miró fyrst og fremst var sjølve området Catalonia i Spania. Ved debuten synte han sterk påverknad frå kunstretningar som fauvisme, kubisme og ekspresjonisme, men utvikla etter kvart ein personleg flatestil med naive stildrag. Måleriet *La Ferme* frå 1920 (no i National Gallery of Art i Washington, D.C. i USA) er eit av det mest vidgjetne verka frå denne perioden.

I 1919 reiste Miró fyrste gongen til Paris i Frankrike, og var ut på 1920-talet meir og meir knytt til denne byen. Frå denne tida av vart arbeida hans meir og meir prega av det draumeaktige, i samsvar med dei hovudideane som låg til grunn for den surrealistiske kunstretninga, som han slutta seg til. Men i 1930-åra framheve han ved fleire høve eit ynske om å stå fritt frå alle konvensjonelle, målariske metodar, for heller « les tuer, les assassiner ou les violer » («drepe, myrde og valdtake dei»).  Han ville ikkje bøye seg for nokre krav, korkje dei estetiske, metodemessige eller dei surrealistiske. 

Til Mirós ære, og med midlar og verk frå han, vart det i 1975 skipa ei stifting i Barcelona, *Fundació Joan Miró*, som er eit kunst- og kultursenter med mål å presentere dei nye tendensane i samtidskunsten.  Andre utstillingsstader med viktige samlingar av Mirós verk er *Fundación Pilar i Joan Miró* i Palma de Mallorca,  *Musée national d'art moderne* i Paris,  *le musée d'art moderne de Lille* i Lille i Frankrike og *Museum of Modern Art* i New York.

## Bakgrunnsstoff
* Fundació Joan Miró  (Miro-stiftinga i Barcelona), med sider på katalansk, spansk og engelsk.
Vertsbyar for Bundesvision Song Contest

**Vertsbyar for Bundesvision Song Contest** gjev oversyn over byar som har arrangert Bundesvision Song Contest.
Kanadagullris

**Kanadagullris** (*Solidago canadensis*) er ei plante i korgplantefamilien. Arten høyrer opphavleg til i Nord-Amerika og vart innført til Europa. I Noreg har arten vore nytta som staude i hagar frå tidleg på 1800-talet.

Planta kan bli over 1 meter høg og blomstrar i juli og august månad. Arten har i løpet av nokre tiår spreidd seg over store delar av Sør-Noreg og opp til Nordland. Kanadagullris kan utkonkurrere andre artar og kan dekke store område, spesielt der det er god tilgang på lys.

## Skildring
Planta er ei fleirårig, urteaktig plante med ein opprett og teppedannende vokster. Stenglane er opprette, fint håra, margfylte og sirkelrunde i tverrsnitt. Blada sit spreidd opp langs stengelen, slik at dei største sit lengst nede. Dei er lanseforma og sagtakka på den ytterst. Oversida er lysegrøn, medan undersida er litt meir gråleg på grunn av eit fint hårlag. Blomstringa skjer i juli-oktober, der ein finn blomstrane samla i bittesmå korger (3 mm i diameter) som sit samla i ein forgreina, endestilt stand med overhengande sidegreiner. Dei einkilde korgene består av røyrforma skivekroner og randkroner med ei tungeforma, samanvokse krone av gule kronblad. Frukta er nøtter med ein liten fnokk.

Kanadagullris spreier seg både ved frø, men òg ved jordstenglar.

Rotnettet består av krypande jordstenglar og trevlerøter. Etter den første årsveksten dannar planta ein 5-12 cm lang jordstengel, og frå spissen av jordstengelen skyt det ein ekstra stengel til værs. Dette blir gjentatt kvart år. Planta kan dessutan formere seg ved frø. Den er blir bestøvd av insekter og frøa blir spreidde med vinden. Frøa modnar utpå hausten og blir frigjort i løpet av den følgjande vinteren. Dei fell for det meste innanfor ein radius av 2 m frå morplanta.

## Utbreiing
Arten har si naturlege utbreiing er i det sørlege Canada og i det austlege, sentrale og søraustlege USA. Der er den knytt til den frodige delen av prærien (*tallgrass prairie*) og lysopne skogar eller fuktige enger, der det er fuktig og relativ næringsrik jord. Arten optrer ofte som pionerplante på ruderatmark, langs vegkantar og på mark som ligg brakk.

## Invasiv art og svarteliste
Kanadagullris (og den nærtståande arten Sildig Gullris) er under spontan spreiiing både i Noreg og Danmark. Arten blir rekna for å vere invasiv og den bør derfor *ikkje* plantast i hagar. I staden bør den utryddast. Det skjer mest effektivt ved at slå den ved Jonsoktider.

Arten står på lista over framande artar frå 2007 og 2012 som er utarbeidd av Artsdatabanken. Kanadagullris er vurdert som ein særs høg risikoart i Noreg.

## Kjelder

## Bakgrunnsstoff
Korgplanteordenen

**Korgplanteordenen** (Asterales) er ein stor planteorden. Han inneheld nesten berre urteaktige planter som har 5-talige beger, kronblad og støvberarar. Blomsterstanden, korga, består av mange einskilde blomstrar som til saman liknar ein blom. Fleire artar har mjølkesaft. Til denne ordenen høyrer korgplantefamilien (*Asteraceae*) som er den største av alle karplantefamiliane.

## Familiar ([[APG III]])
* ''Alseuosmiaceae''
* ''Argophyllaceae''
* ''Asteraceae'' (*Korgplantefamilien*)
* ''Calyceraceae''
* ''Campanulaceae'' (*Klokkefamilien*)
* ''Goodeniaceae''
* ''Menyanthaceae'' (*Bukkebladfamilien*)
* ''Pentaphragmaceae''
* ''Phellinaceae''
* ''Rousseaceae''
* ''Stylidiaceae''

## Eldre klassifisering
I det eldre Cronquists0systemet hadde ordenen berre ein familie: Korgplantefamilien (Asteraceae).

### APG
* ''Alseuosmiaceae''
* ''Argophyllaceae''
* ''Asteraceae'' (*Korgplantefamilien*)
* ''Calyceraceae''
* ''Campanulaceae'' (*Klokkefamilien*)
*:: [+ *[[Lobeliaceae]]* ]
* ''Carpodetaceae''
* ''Donatiaceae''
* ''Goodeniaceae''
* ''Menyanthaceae'' (*Bukkebladfamilien*)
* ''Pentaphragmaceae''
* ''Phellinaceae''
* ''Rousseaceae''
* ''Stylidiaceae''
:familien i "[+ ...]" er valfri

### [[APG II]]
* ''Alseuosmiaceae''
* ''Argophyllaceae''
* ''Asteraceae'' (*Korgplantefamilien*)
* ''Calyceraceae''
* ''Campanulaceae'' (*Klokkefamilien*)
*:: [+ *[[Lobeliaceae]]* ]
* ''Carpodetaceae''
* ''Donatiaceae''
* ''Goodeniaceae''
* ''Menyanthaceae'' (*Bukkebladfamilien*)
* ''Pentaphragmaceae''
* ''Phellinaceae''
* ''Rousseaceae'' (inkl. *[[Carpodetaceae]]*)
* ''Stylidiaceae''
*:: [+ *[[Donatiaceae]]* ]
:familien i "[+ ...]" er valfri

## Bakgrunnsstoff
*
Bukkebladfamilien

**Bukkebladfamilien** (Menyanthaceae) er ein plantefamilie i ordenen Asterales. Den omfattar ca. 40 artar fordelt på 5 planteslekter. Arten bukkeblad (*Menyanthes trifoliata*) finst i heile Noreg. 

Sjøgull (*Nymphoides peltata*) blir nytta som prydplante.

## Slekter
* ''Menyanthes'' (Bukkeblad)
* ''Liparophyllum''
* ''Nephrophyllidium''
* ''Nymphoides'' (Sjøgull)
* ''Villarsia''

## Bakgrunnsstoff
Intervision Song Contest

**Intervision Song Contest** (**ISC**) er ei internasjonal songtevling for dei tidlegare statane i Sovjetunionen og medlemslanda i Shanghaigruppa. Tevlinga var tidlegare austblokklanda sin versjon av Eurovision Song Contest. Dei fire fyrste utgåvene av tevlinga fann stad i Sopot i Polen mellom 1977 og 1980. Den femte utgåva vart arrangert i Sotsji i Russland.

## Vinnarar

## Kjelder

**Denne artikkelen bygger på «[[:en:Intervision Song Contest|Intervision Song Contest]]» frå ,  den 21. august 2011.*
Bundesvision Song Contest

**Bundesvision Song Contest** (**BuViSoCo**) er ein tysk versjon av Eurovision Song Contest. Han vart skipa i 2005 av Stefan Raab. Alle dei 16 delstatane i Tyskland er med i tevlinga. 

## Deltakarar

## Vinnarar

## Kjelder

**Denne artikkelen bygger på «[[:en:Bundesvision Song Contest|Bundesvision Song Contest]]» frå ,  den 21. august 2011.*
Til ungdommen

**«Til ungdommen»** (med opningsorda «Kringsatt av fiender») er eit dikt av Nordahl Grieg.  Diktet vart skrive i 1936 på oppmoding frå Trond Hegna, som ville ha eit dikt med patos og appell til opninga av Studentersamfundet i 1936, i lys av åtaket Franco hadde gjort på den lovlege regjeringa i Spania.

Grieg skal ha skrive diktet under eit opphald i ei uthamn i Ny-Hellesund i Søgne. Diktet har 14 vers (strofar), kvart på fire korte liner. Otto Mortensen sette tone til diktet seksten år seinare, i 1952. Melodien er skriven slik at eitt vers av songen har åtte liner, og altså omfattar to vers av diktet. I nyare tid er det gjort ei rad innspelingar av *Til ungdommen*. Kim Larsen gjorde i 1979 songen til ein populær slager i Danmark. 

Som allsong er *Til ungdommen* nytta av mange ulike organisasjonar. Då vert ofte vers 7 og 8 sløyfa. Songen er ofte brukt ved  Humanistisk konfirmasjon (tidlegare kalla borgarleg konfirmasjon) i Noreg, og han er sungen 1. og 17. mai. Eit utval vers av songen (vers 1-6, 9-10 og 13-14) er med som nr. 761 i Den katolske salmeboka *[[Lov Herren]]*. Dei same versa av songen vart i 2008 med i framlegget til ny salmebok for Den norske kyrkja. Songen vart mykje bruka ved minnemarkeringane etter terroråtaka 22. juli 2011.

Forfattaren Edvard Hoem gav i 1989 ut ein biografi om Nordal Grieg med tittelen *Til ungdommen : Nordahl Griegs liv*.

## Referansar
120 Days

**120 Days** er ei norsk musikkgruppe som starta opp i 2001 under namnet **The Beautiful People**. Medlemmene er alle saman oppvaksne i Kristiansund, men flytte til Oslo i 2002. I 2003 vart The Beautiful People både eitt av vinnarbanda i Zoom Urørt, og dei var blant finalistane i Årets Urørt på NRK P3. Dei gav ut to EP-ar for plateselskapet Public Demand i 2004 før dei signerte kontrakt med Smalltown Supersound. I 2005/2006 opptrådte bandet under namnet **Sex Beat**, av di det var fleire utanlandske band som kalla seg The Beautiful People. Frå og med sommaren 2006 vart gruppa heitande 120 Days.

Debutalbumet *120 Days* vart utgjeve 10. oktober 2006 i Noreg på Smalltown Supersound, seinare også i USA og Japan. Albumet vart svært godt motteke i Noreg, og vann Spellemannprisen 2006 både i klassa *Rock* og i klassa *Årets nykomar*. Bortsett frå ei singelutgjeving har ikkje 120 Days gjeve ut noko meir til no sidan 2006.

## Diskografi

* *Sedated Times* (2004), EP
* *The Beautiful People EP* (2004), EP
* *120 Days* (2006), Studioalbum
* *Come Out, Come Down, Fade Out, Be Gone* (2006), singel

## Kjelder

**Denne artikkelen er omsett frå «[[:no:120 Days|120 Days]]» frå ,  den 21. august 2011.*  
 
* Diskografien er henta frå 120 Days si nettside
Hestehovslekta

**Hestehovslekta** (*Tussilago*) er ei planteslekt i korgplantefamilien.

I Noreg finn ein berre arten hestehov (*T. farfara*).
5ive

**5ive** var ei britisk gutegruppe som vart starta opp i 1997. Stilen deira likna amerikanske gutegrupper frå same perioden som Backstreet Boys og 'N sync.

5ive vart til ved at dei same managerane som stod bak Spice Girls averterte i eit britisk musikktidsskrift om audition for å starta ei gutegruppe. Tre tusen fekk koma på audition, noko som til slutt vart kutta ned til fem (eng: Five), som vart bandmedlemmer. 

Gjennombrotet til 5ive kom med hitsingelen *Slam Dunk Da Funk* frå 1997. Andre kjende songar av 5ive var *When the Lights Go Out* (1998), *Everybody Get Up* (1999), *If Ya Gettin' Down* (1999), *Let's Dance* (2001) og *Rock The Party* (2001). Gruppa vart også kjend for ein coverversjon av We Will Rock You av Queen, framført under BRIT Awards i 2000.

Etter tre studioalbum vart 5ive oppløyst i 2001. I 2006 forsøkte gruppa å gjera comeback med ny manager og produsent. Fleire nye songar vart innspelte, men prosjektet vart oppgjeve i 2007 av di dei ikkje greidde å skaffa ein lukrativ nok kontraktavtale.

## Diskografi

* *5ive* (1998), studioalbum
* *Invincible* (1999), studioalbum
* *Kingsize* (2001), studioalbum
* *Greatest Hits* (2001)

### Singlar (utval)

* *Slam Dunk Da Funk* (1997)
* *Got The Feelin*' (1997)
* *When the Lights Go Out* (1998)
* *Everybody Get Up* (1999)
* *If Ya Gettin' Down* (1999)
* *Keep On Movin*' (1999)
* *We Will Rock You* (2000)
* *Let's Dance* (2001)
* *Closer To Me* (2001)
* *Rock The Party* (2001)

## Kjelder


**Denne artikkelen byggjer på «[[:en:5ive_(band)|5ive]]» frå ,  den 21. august 2011.*
Musikkgruppa 666

**Musikkgruppa 666** er eit tysk house/trance-prosjekt skapt av Thomas Detert og Mike Griesheimer. Tekstane til songane deira er på ei blanding av engelsk og spansk og har ofte djevelen som tematikk. Debutalbumet deira, *Paradoxx*, kom ut i 1998.

I Noreg har 666 hatt fleire kjende singlar, m.a. *Paradoxx* (1998), *Amokk* (1998), *Diablo* (1998) og *Alarma!* (1998). Alle desse er frå debutalbumet.

## Diskografi

* *Paradoxx* (1998), studioalbum
* *Nitemare* (1999), studioalbum
* *Who's Afraid Of...* (2000), studioalbum
* *Hellraiser (The Best of)* (2001), samlealbum
* *Insanity* (2003), studioalbum
* *The Ways Are Mystic* (2007), samlealbum

## Kjelde


**Denne artikkelen byggjer på «[[:en:666 (band)|666 (band)]]» frå , den 1. februar 2012.*
Bundesvision Song Contest 2005

**Bundesvision Song Contest 2005** (**BuViSoCo 2005**) var den fyrste gongen Bundesvision Song Contest vart arrangert. Tevlinga vart halden i König-Pilsener-Arena i Oberhausen i Nordrhein-Westfalen. Finalen fann stad laurdag 12. februar. Hessen vann tevlinga med songen «Geile Zeit», sungen av Juli.

## Bidraga
### Finale
* Finalen vart halden 12. februar 2005 i König-Pilsener-Arena.
* Hessen vann tevlinga for fyrste gong.
* Nordrhein-Westfalen og Rheinland-Pfalz kom på ein delt 15. plass.

## Kjelder

**Denne artikkelen bygger på «[[:de:Bundesvision Song Contest 2005|Bundesvision Song Contest 2005]]» frå ,  den 21. august 2011.*  
 
* eurovisioncovers.co.uk/bvsc
Bundesvision Song Contest 2006

**Bundesvision Song Contest 2006** (**BuViSoCo 2006**) var den andre gongen Bundesvision Song Contest vart arrangert. Tevlinga vart halden i Mittelhessen-Arena i Wetzlar i Hessen. Finalen fann stad torsdag 9. februar. Berlin vann tevlinga med songen «Ding», sungen av Seeed.

## Bidraga
### Finale
* Finalen vart halden 9. februar 2006 i Mittelhessen-Arena.
* Berlin vann tevlinga for fyrste gong.

## Kjelder

**Denne artikkelen bygger på «[[:de:Bundesvision Song Contest 2006|Bundesvision Song Contest 2006]]» frå ,  den 22. august 2011.*  
 
* eurovisioncovers.co.uk/bvsc
2 Unlimited

**2 Unlimited** er ei nederlandsk dance-gruppe som vart skipa i 1991. Ho bestod av rapparen Ray Slijngaard og songaren Anita Doth, begge frå Amsterdam, frå skipinga til 2016. 

## Karriere
I 1991 byrja Slijngaard og Doth eit samarbeid med to byrjabelgiske musikkprodusentar, Philip Wilde og Jean-Paul de Coster, og tok namnet 2 Unlimited.  ei signerte platekontraktbelgiske Byte Records. 

Debutalbumet *Get Ready!* vart utgjeve i februar 1992. Singelen *Get Ready For This* gjekk høgt på hitlistene i mange vestlege land, og plata inneheldt 3 andre songar som vart utgjevne som singlar.
Oppfylgjaralbumet *No Limits* frå 1993 inneheldt singelen *No Limit* som gjekk rett til topps på europeiske hitlister, også i Noreg. *Tribal Dance* var ein annan singel frå same albumet. Sjølve albumet selde også svært godt, med meir enn 3 millionar selde kopiar. 2 Unlimited har også gjeve ut ei rekkje samlealbum.

2 Unlimited gav ut eitt studioalbum til med namnet *Real Things* (1994), med noko mindre suksess enn dei to fyrste. I april 1996 vart det kunngjort at 2 Unlimited var oppløyst.

Dei to belgiske produsentane forsøkte likevel å få liv i 2 Unlimited att i 1998, ved å hyra inn to nye nederlandske songarar, Romy van Oojen og Marjon van Iwaarden utan Doth og Slijngaard. Med dei nye gruppemedlemmene gav 2 Unlimited ut plata *II* i 1998, med moderat suksess.

I 2009 gjorde Doth og Slijngaard ein reunion og tok namnet **Ray & Anita**. Under dette namnet har dei gjeve ut singlane *Still Unlimited* (2009) og *In Da Name Of Love* (2010). Romy og Marjon har også gått saman att og har teke artistnamnet *2*.

13. august 2016 blei det kunngjort at Kim Vergouwen skulle erstatta Doth i gruppa.
2 Unlimited opptredde ved Dance Music Festival i Kielce i Polen i 2020.
## Diskografi

### Studioalbum

* *Get Ready!* (1992)
* *No Limits* (1993)
* *Real Things* (1994)
* *II* (1998)

### Singlar (utval)

* *Get Ready For This* (1992)
* *No Limit* (1993)
* *Tribal Dance* (1993)
* *The Real Thing* (1994)

## Kjelder


**Denne artikkelen byggjer på «[[:en:2 Unlimited|2 Unlimited]]» frå ,  den 22. august 2011.*  


## Bakgrunnsstoff

*
* 2 Unlimited på Discogs
3 Doors Down

**3 Doors Down** er ei USA-amerikansk hardrockgruppe frå Escatawpa i Mississippi. Bandet vart starta i 1996 av Matt Roberts, Todd Harrell og Brad Arnold. 

Den fyrste singelen til bandet heitte *Kryptonite*, og gjorde bandet vidgjetne ved at han kom med på den USA-amerikanske Billboard-lista.
Debutalbumet deira kom fyrst i år 2000, og fekk namnet *The Better Life*. Fram til i dag har dei gjeve ut til saman fem studioalbum. Dei tre medlemmene som starta opp bandet er framleis med, og dei har i tillegg Chris Henderson på gitar og Greg Upchurch på trommer.

3 Doors Down skipa i 2003 *The Better Life Foundation*, ein naudhjelpsorganisasjon som samlar inn pengar for at born i USA skal få eit betre liv. Organisasjonen gav særleg mykje då orkanen Katrina råka sørstatane i USA i 2005.

## Diskografi

### Studioalbum

* *The Better Life* (2000)
* *Away From the Sun* (2002)
* *Seventeen Days* (2005)
* *3 Doors Down* (2008)
* *Time of My Life* (2011)

### Singlar (utval)

* *Kryptonite* (2000)
* *Loser* (2000)
* *Duck and Run* (2001)
* *Be Like That* (2001)
* *When I'm Gone* (2002)
* *Here Without You* (2003)
* *Away From the Sun* (2003)
* *Let Me Go* (2004)
* *Behind Those Eyes* (2005)
* *Live for Today* (2005)
* *Here by Me* (2005)
Elton i Russland

**Elton** (russisk Эльтон) er ein saltsjø i Volgograd oblast i Russland, nær grensa til Kasakhstan. Han har eit areal på 150 km² og er berre frå 30 til 60 cm djup. 
 
## Bakgrunnsstoff
* Bilete av Elton 

## Kjelder

**Denne artikkelen bygger på «[[:en:Lake Elton|Lake Elton]]» frå ,  den 28. august 2008.*
12 Stones

**12 Stones** er ei USA-amerikansk rockegruppe som vart danna i Mandeville i Louisiana i år 2000.

## Karriere

Dei opphavlege bandmedlemmene var vokalisten Paul McCoy, Eric Weaver (gitar), Kevin Dorr (bass) og Aaron Gainer (slagverk). Etter å ha spelt saman i 15 månader fekk gruppa platekontrakt med Wind-up Records, og allereie i 2002 kom det sjølvtitla debutalbumet. I 2004 gav dei ut oppfylgjaren *Potter's Field*, og i 2007 kom *Anthem for the Underdog*. Gruppa har gjort fleire utskiftingar av medlemmer fram til i dag.

Fleire av songane til gruppa har vorte brukt innan filmmusikk. Singelen *My Life* vart brukt i filmen Scorpion King, singelen *Shadows* (2002) vart brukt til traileren til Pirates of the Caribbean: Dead Man's Chest og *Photograph* (2002) var med i lydsporet til Filmen Elektra. Songen *Let Go* vart skriven eksklusivt for soundtracket til Daredevil.

Bandet har no forlate Wind-up Records til fordel for Universal Music. Dei har allereie spelt inn sitt fjerde studioalbum, *Only Human* som står på trappene og skal etter planen gjevast ut tidleg i 2012.

## Namn

Namnet 12 Stones er ein referanse til dei kristne verdiane som gruppa står for. Gruppa oppgjev tre moglege tolkingar; de tolv steinane i den tradisjonelle *hoshen* som vart boren av øvsteprestane i levittordenen i Det gamle testamentet, dei tolv steinane israelittane sette opp etter at dei hadde kryssa elva Jordan og dei tolv læresveinane som fylgde Jesus Kristus.

## Diskografi

### Studioalbum

* *12 Stones* (2002)
* *Potter's Field* (2004)
* *Anthem for the Underdog* (2007)
* *The Only Easy Day Was Yesterday* (EP, 2010) 
* *Only Human* (2012)

### Singlar

* *The Way I Feel* (2002)
* *Broken* (2002)
* *Crash* (2002)
* *Far Away* (2004)
* *Photograph* (2004)
* *Lie To Me* (2007)
* *Anthem for the Underdog* (2008)
* *Adrenaline* (2008)
* *Broken Road* (2009)
* *We Are One* (2010)
* *Disappear* (2010)
* *Bulletproof* (2011)

## Kjelde


**Denne artikkelen byggjer på «[[:en:12 Stones|12 Stones]]» frå ,  den 21. august 2011.*  
**Denne artikkelen byggjer på «[[:no:12 Stones|12 Stones]]» frå ,  den 21. august 2011.*
7 Days and a Miracle

**7 Days and a Miracle** er ei norsk kristen pop/rock-gruppe frå Toten som starta opp i 1994.

## Historie

Gruppa starta opp under namnet *Expect a Miracle* med medlemmene Knut Anders Sørum (vokal), Lewi Bergrud (vokal, gitar) og Geir Holten (slagverk). Dei debuterte med EP-en *Follow You* i 1996, og følgde opp med studioplata *Open Mind* i 1999.

Både stilen og namnet deira endra seg noko til oppfylgjaralbumet *Approach You* frå 2003. Dette gav dei ut under bandnamnet *Expect*. Etter dette forlét vokalist Knut Anders Sørum bandet for å satsa meir på soloprosjekt. Eitt av desse vart å representera Noreg i Eurovision Song Contest 2004 med låta High.

Dei gjenverande bandmedlemmene gjekk etter dette saman med Ronny Ødegård og Knut Bjørnar Asphol og danna 7 Days and a Miracle. Plata med same namnet vart utgjeven på Master Music i 2006. Ein restaurert versjon av same plata kom i 2010.

## Diskografi

* *Follow You* (EP, 1996)
* *Open Mind* (1999)
* *Approach You* (2003)
* *7 Days and a Miracle* (2006)

## Referansar
2 Brothers on the 4th Floor

**2 Brothers on the 4th Floor** er ei nederlandsk dance-gruppe som vart starta i 1990 av brørne Martin og Bobby Boer. Dei hyrte også inn fleire musikarar etter kvart som dei vart meir populære.

Den fyrste kjende singelen deira hadde namnet *Can't Help Myself* og vart ein internasjonal hit i 1990. Seinare gav dei ut singlane *Turn Da Music Up* (1991), *Never Alone* (1993), *Dreams* (1994), *Let Me Be Free* (1994) med fleire. Dei gav i alt ut 2 studioalbum: *Dreams* (1994) og *2* (1996).

Gruppa har ikkje gjeve noka formell kunngjering om at gruppa er oppløyst, og gjev enno konsertar med ujamne mellomrom. M.a. opptrådte dei på ein "I love the 90's"-fest i Belgia framfor over 21.000 tilhøyrarar i 2008.

## Kjelder


**Denne artikkelen byggjer på «[[:en:2 Brothers on the 4th Floor|2 Brothers on the 4th Floor]]» frå ,  den 22. august 2011.*
Akssøyleblom

**Akssøyleblom** (*Liatris spicata*) er ein art i korgplantefamilien. Arten veks naturleg i den austre delen av Nord-Amerika og har blitt introdusert som hageplante i Europa. Akssøyleblom er ein fleiårig urt som til vanleg blir 40-100 cm høg, men kan under gunstige tilhøve bli så høg som 180 cm. Rothalsen er rund og knollaktig. 

## Bakgrunnsstoff
*Flora of North America - ''Liatris spicata''
Kurdisk Kulturforum i Hordaland

**Kurdisk Kulturforum i Hordaland** er ein partipolitisk uavhengig organisasjon i Hordaland, skipa 25. februar 1986 av kurdarar frå ulike lutar av Kurdistan etter initiativ av Haci Akman. Kulturforumet skal samle kurdarar på tvers av dei nasjonale, politiske og religiøse ulikskapane.

## Bakgrunnsstoff
*Internettsida til Kurdisk Kulturforum i Hordaland
Edifício Itália

**Edifício Itália** er ein skyskrapar i São Paulo i Brasil. Han blei ferdigstilt i 1965 med 46 etasjer og ei høgd på 165 meter. På toppen har han eit observasjonsdekk som er ope for publikum.

Bygningen blei utforma av den brasilianske arkitekten Franz Heep. Edifício Itália er den tredje høgaste bygningen i Brasil (og den nest høgaste i São Paulo) etter Millennium Palace og Mirante do Vale.

## Kjelder

## Bakgrunnsstoff
*Offisiell nettstad
*Edifício Itália - Emporis.com
*Edifício Itália - SkyscraperPage.com
Bundesvision Song Contest 2007

**Bundesvision Song Contest 2007** (**BuViSoCo 2007**) var den tredje gongen Bundesvision Song Contest vart arrangert. Tevlinga vart halden i Tempodrom i Berlin. Finalen fann stad fredag 9. februar. Niedersachsen vann tevlinga med songen «Träumst Du?», sungen av Oomph! & Marta Jandová.

## Bidraga
### Finale
* Finalen vart halden 9. februar 2007 i Tempodrom.
* Niedersachsen vann tevlinga for fyrste gong.
* Mecklenburg-Vorpommern og Sachsen kom på ein delt 13. plass.

## Kjelder

**Denne artikkelen bygger på «[[:de:Bundesvision Song Contest 2005|Bundesvision Song Contest 2005]]» frå ,  den 23. august 2011.*  
 
* eurovisioncovers.co.uk/bvsc
Auguste Durand

**Marie-Auguste Massacrié-Durand** () var ein fransk komponist, organist, musikkritikar og musikkforleggjar frå Paris.

## Biografi

Den fyrste delen av det vaksne livet sitt dreiv Durand for det meste med musikkritikk. Durand og Louis Schönework inngjekk eit samarbeid, og kjøpte opp *Flaxland musikkforlag* i 1869. Seinare skifte forlaget namn til *Durand et Schönewerk*, som vart opphavet til *Durand & Cie*. Forlaget er verksamt enno, og har spesialisert seg i å trykkja franske komponistar som t.d. Saint-Säens, Rameau, Claude Debussy, Georges Bizet og Maurice Ravel.

Durand arbeidde som organist i fleire kyrkjer i Paris i løpet av karrieren sin. Han komponerte mellom anna messer og verk for orgel, men også songar, til dømes *Comme à vingt ans* ("Som i ungdommens år").

## Verk (utval)

* *Annette et Lubin*, Opus 79
* *Chaconne*, Opus 62
* *Vals nr. 1*, Opus 83
* *Vals nr. 2*, Opus 86
* *Vals nr. 3*, Opus 88
* *Vals nr. 4*, Opus 90
* *Vals nr. 5*, Opus 91
* *Vals nr. 6*, Opus 96

## Kjelder

**Denne artikkelen byggjer på «[[:sv:Auguste Durand|Auguste Durand]]» frå ,  den 23. august 2011.*  
**Denne artikkelen byggjer på «[[:fr:Auguste Durand|Auguste Durand]]» frå ,  den 23. august 2011.*  
 

## Referansar
Nasjonalt Garborgsenter

**Nasjonalt Garborgsenter**, ofte kalla **Garborgsenteret**, er eit forfattarmuseum som opna 5. september 2012. Det ligg på Bryne i Time kommune, Arne Garborg sin heimkommune i barne- og ungdomsåra, og er ei avdeling i Jærmuseet. Senteret er samlokalisert med Time bibliotek, plassert mellom Forum Jæren og nye Bryne vidaregåande skule. Heile området har fokus på læring, næring og kultur.

Avdelingsdirektør er Inger Undheim.

## Historie
Ideen om eit Garborg-senter sprang ut av 150-årsjubileet for Arne Garborg sin fødsel, Garborg-året 2001. I etterkant av jubileet tok Time Mållag initiativ til ei utgreiing av ideen om eit Garborgsenter. Ei arbeidsgruppe leia av Tarald Oma, dåverande leiar i Time Mållag, la i 2004 fram forprosjektet "Nasjonalt Garborgsenter på Bryne - for lesing og litteratur". Dette førte til at det blei sett ned ei styringsgruppe.

Prosjektet starta opp i oktober 2006 med Time Mållag, Time kommune og Rogaland fylkeskommune som initiativtakarar. Time kommune fekk ansvaret for å driva prosjektet. Frå 1. april 2008 tok Jærmuseet over arbeidet.

## Føremål
Garborgsenteret er ein nasjonal formidlingsarena for å fremja interessa for Arne og Hulda Garborg og deira tankar og visjonar. Målet er å inspirera til samfunnsengasjement, til å lesa og til å skapa. Det er eit levande senter for demokrati, kunnskap og skaparkraft. Målgruppa er eit allment publikum utan særskilte faglege føresetnader. Ungdom og unge vaksne er peika ut som hovudmålgrupper. Det er også Garborgsenteret som driv formidling i Garborgheimen og Knudaheio.

Anbodet om å produsera den interaktive utstillinga vart vunnen av Media Farm og Arkidea. I samband med denne har Media Farm utvikla spelet *Strid*.

## Bakgrunnsstoff

*
Mediafarm

**Mediafarm A/S** er eit Stavanger-basert selskap som utviklar interaktive lærings- og museumsløysingar. Det har spesialisert seg på installasjonar innan besøks- og vitensenter. Konsepta bryt med tradisjonell utstillings- og museumstankegang. I installasjonane inngår gjerne interaktive rollespel der dei besøkjande går inn som ein aktiv deltakar i aktuelle tema.

Gjennom å skapa rom for oppleving og læring har selskapa tidlegare vunne store kontraktar som ”Minitinget” på Stortinget sitt besøks- og læringssenter, «Unionsoppløysninga» til Utanriksdepartementet  si  100-årsmarkering og «Deadline» ved Stavanger Aftenblad sitt besøkssenter. 

I 2011 leverte Media Farm eit rollespel til besøkssenteret i Europaparlamentet. Dette skulle vera for besøkjande frå alle EU-landa, og vart såleis laga på 23 språk. Besøkssenteret i Brussel er på heile 5000 kvadratmeter. 

I samarbeid med Arkidea blei Mediafarm valt ut til å utvikla utstillinga til Nasjonalt Garborgsenter på Bryne. Til dette utvikla verksemda eit rollespel om ein framtidig konflikt mellom språka norsk og engelsk.

Dagleg leiar er Trond Ole Paulsen.

## Kjelder

## Bakgrunnsstoff

*
Gilbert og Sullivan

**Gilbert og Sullivan** var ein engelsk musikalsk produksjonsduo danna av tekstforfattaren William Schwenck Gilbert (1836–1911) og komponisten Arthur Seymour Sullivan (1842–1900), som laga ei rekkje komiske operaer på engelsk. Dei skreiv musikk på høgda av Det britiske imperiet. Musikken kan lett samanliknast med Wagner og Verdi, Teksta og handling er, i motsetnad til dei italienske og franske tragiske operaene, komediar, og Gilbert & Sullivan la grunnlaget for det engelsk-amerikanske kulturfenomenet musikal.

Gilbert & Sullivan haustar stor popularitet i engelskspråklege land, men er mindre kjent i ikkje-engelsktalande land. Den britiske d'Oyly Carte Opera Company hadde opphavleg einerett på å oppføra operaene til Gilbert & Sullivan, men då eineretten gjekk ut i 1961 blei operaene raskt oppført over heile den engelsktalende verda, og då først og fremst på Broadway.

Musikken til Gilbert & Sullivan la grunnlaget for den engelsk-amerikanske musikalen.
Han inspirerte i Storbritannia blant anna komponisten og skodespelaren Charlie Chaplin og seinare Andrew Lloyd Webbar, medan blant anna Cole Portar og Ira Gerswhin på Broadway førte den musikalske stilen vidare i USA.

## Viktige verk
* *[[HMS Pinafore]]*
* *Ruddigore*
* *Patience*
* *[[The Mikado]]*
* *Trial by Jury*
* *[[The Pirates of Penzance]]*
* *Iolanthe*
* *The Gondolier sin*
* *The Yeomen of the Guard*
* *Pineapple Poll*
* *Di Ballo*

## Kjelder

**Denne artikkelen bygger på «[[:nb:Gilbert og Sullivan|Gilbert og Sullivan]]» frå ,  den 24. november 2016.*
Claus Sellevoll

**Claus Sellevoll** () er ein norsk artist og skodespelar frå Alversund. Han bur i Bergen og livnærer seg som artist og skodespelar. Dei siste åra har han vore knytt til Hordaland Teater og Sogn og Fjordane Teater («Singel & Sand», «Bikubesong», «Cato og Claus», «Vestlandsrevyen» og « Tyl »). 
Saman med Olav Stedje, Ragnar Hovland, Finn Tokvam og Halvor Folgerø gjorde han stor suksess i Bergen og dei fire vestlandsfylka med «Vestlandsrevyen» i 2007 og 2008.  
I 2009 delte Landssamanslutninga av nynorskkommunar ut målprisen til Hordaland Teater for produksjonen «Vestlandsrevyen».

I 2011 var Claus Sellevoll , Olav Stedje, Ragnar Hovland, Finn Tokvam og Halvor Folgerø tilbake med oppfølgjaren ”Vestlandsrevyen II”. ”Vestlandsrevyen er både intelligent og folkeleg – og sameiner det beste frå vestnorske bygderevyar og britisk Monty Python-tradisjon”, var mellom gjetorda frå kritikarane sist karane stod saman på scena. 

I 2013 mottok Claus Sellevoll Medaasprisen. Prisen er på 20.000 kroner, samt en bronseplakett av Ivar Medaas laget av skulptør Vidar Mæland. Medaasprisen vert kvart år tildelt ein utøvande kunstnar som i Ivar Medaas si ånd tek utgangspunkt i lokale musikalske tradisjonar og brukar sin lokale dialekt.

I 2014 er Claus Sellevoll og Olav Stedje aktuell med eit teaterstykke om Ivar Medaas på Sogn og Fjordane Teater

## Bakgrunnsstoff

*Bergens Tidende, 21.01.07: Valgte kunsten fremfor kronene
Per Aarviknes

**Per Aarviknes** () var bygdebokforfattar i Volda på Sunnmøre. Han var fødd på Årvikneset ved Straumshamn på sørsida av Voldsfjorden.

## Liv og Yrke
Av utdanning hadde han folkeskulen og eit år på Møre Folkehøgskule i Ørsta. Han tok til som fiskar i 15 års alderen. Det var han i tolv vintrar. I tillegg arbeidde han som gardbrukar, han overtok farsgarden i 1931, som båtbyggar, vegarbeidar og som rutebilsjåfør. Han arbeidde fleire år med likninga i Volda, og to år i hamnevesenet med moloarbeid.

## Kulturarbeidar
Per Aarviknes tok til å samle folkeminne frå ti-elleve års alderen. Han søkte om stønad til å drive innsamlingsarbeid frå Nansenfondet, men fekk avslag. Han kosta sjølv reise til statsarkivet i Trondheim, og til Bergen. Første boka, *Ætt og minne. Gamal segn og soge I* fekk han gitt ut i 1942. Han gav ut fleire bøker med lokalhistorisk stoff. Det meste frå Volda. I 1961 vart det vald kommunal bygdeboknemnd i Volda. Aarviknes fekk no hjelp med arbeidet. Han fekk og økonomisk stønad. I 1970 - 1973 gav han ut *Volda-soga : gardar og slekter* i tre bind. 

Aarviknes var medarbeidar for Institutt for sammmenlignende kulturforsking i fleire år. Han var og medarbeidar i *[[Norsk Ordbok]]*. Han dirigerte songkor, og spelte fele, toradar og gitar.

Per Aarviknes fekk Kongens fortenestmedalje i gull.

## Bibliografi
* *Ætt og minne. Gamal segn og soge I*. Fem hefte, seinare samla i *Ætt og minne. Voldaætter 1* (1942)
* *Sagnhistoriske folkeminne* (1945)
* *Selje kloster* (1948)
* *Folkeminne, 2* (1951)
* *Folkeminne frå Volda og Dalsfjord* (1951)
* *Gardar og ætter i Volda : 1603-1950 1. bandet* (1955)
* *Gardar og ætter i Volda : 1603-1950 2. bandet* (1959)
* *Nokre dikt* (1965)
* *Det var ein gong : litt Volda-soge* (1969)
* *Volda-soga : gardar og slekter* tre band (1970 - 1973)
* *Frå eit langt liv : folkeminne, segn og soge* (1975)

## Kjelder
* Ivar Grøvik: Per Aarviknes 1897 - 1981 i *Tidsskrift for *'Sunnmøre Historielag*' 1981*
* Per Aarviknes i bibsys.no
Pinserørsla

**Pinserørsla** er ei felles nemning for ei verdsfemnande kristen rørsle av sjølvstendige kyrkjesamfunn og kyrkjelyder som legg særs stor vekt på det som vert kalla bibeltru kristen lære, det vil seie bokstavleg tolking av Bibelen som Guds eigne ord, og som byggjer mykje av sin religiøse praksis på skildringa i boka Apostelgjerningane i Bibelen av den dåpen i Den heilage ande som skjedde pinsedagen i Jerusalem, då læresveinane mottok Den heilage ande som eld frå himmelen ti dagar etter Jesu himmelferd. Pinserørsla gjer aktivt bruk av dei såkalla nådegåvene som Den Heilage Ande gjev dei truande i form av til dømes evne til tungetale (det vil seie å frambringe heilt eller delvis uforståelege språklege lydar under ein slags religiøs ekstase), profeti og læking av sjukdomar og lyter ved bøn.  Rørsla held seg til truandedåp (det vil seie dåp av dei som medvite har valt å verte døypt), som går føre seg ved at vedkomande vert dukka heilt ned i vatnet.

Pinserørsla har opphav i USA på byrjinga av 1900-talet, og spreidde seg snøgt ut over USAs grenser. Rørsla vart introdusert i Noreg og resten av Skandinavia av den norske, engelskfødde metodistpresten Thomas Ball Barratt etter at han hadde opplevd Heilagandens dåp i New York i 1906.  Den svenske baptistpresten Lewi Pethrus kom òg til å spele ei stor rolle for utbreiinga og utviklinga av pinserørsla i Skandinavia.

Medlemene av pinserørsla vert ofte kalla pinsevenar. Tidlegare kunne medlemane dessutan verte kalla *lesarar* av di dei legg stor vekt dagleg  bibellesing.

## Bakgrunnsstoff

*Internettsida for pinserørsla i Noreg